Praegune ühenduse strateegia aastateks 2007-2012 keskendub ennetamisele. Selle eesmärk on saavutada ELis tööõnnetuste ja kutsehaiguste pidev, säästev ja ühtlane vähenemine, eriti selliste riiklike strateegiate väljatöötamise ja rakendamise kaudu, mis põhineksid riigi olukorra üksikasjalikul hindamisel ja olemasolevate õigusaktide lihtsustamisel ja täiustamisel, samuti selle praktikas rakendamise tugevdamisel mittesiduvate vahendite, näiteks heade tavade vahetuse, teavituskampaaniate, samuti parema teabe ja koolituse abil. Euroopa Parlament väljendas heameelt komisjoni seatud eesmärgi üle vähendada kogu ELis tööõnnetusi 25% võrra.